**Kapitāla daļu pirkuma līgums**

Rīgā, 2021.gada [datums].[mēnesis]

**Maksātnespējīgā AS “PNB Banka”**, reģistrācijas Nr.40003072918, tās administratora Vigo Krastiņa personā (turpmāk - Pārdevējs), no vienas puses, un

**[Vārds Uzvārds/ Nosaukums],** personas kods/reģistrācijas Nr. tās valdes locekļa/pilnvarotās personas\_\_\_\_\_\_ personā (turpmāk - Pircējs), no otras puses, un abi (Pārdevējs un Pircējs) kopā saukti Puses, abi kopā turpmāk saukti “puses”, bez viltus, maldības un spaidiem noslēdz šo līgumu, turpmāk tekstā –“Līgums”, par sekojošo:

Līgumā lietotie termiņi:

Šajā Līguma lietotajiem termiņiem iz zemāk norādītā nozīme:

*Īpašnieks 1* - SIA “Rīgas Nukleārās Medicīnas Laboratorija”, reģistrācijas Nr.40103445854;

*Īpašnieks 2* - SIA “Nukleāras medicīnas centrs”, reģistrācijas Nr.50103459451;

*Manta –* Īpašniekam 1 piederošas SIA “Nukleāras medicīnas centrs”, reģistrācijas Nr.50103459451, 182966,00 kapitāla daļas, kas veido 70,37154% no kapitāla un kas atrodas Pārdevēja valdījumā, pamatojoties uz Pamatojošo dokumentu 1, un Īpašniekam 2 piederošas SIA „Nukleāras medicīnas centrs”, reģistrācijas Nr.50103459451, 21952,00 kapitāla daļas, kas veido 8,44308% no kapitāla un kas atrodas Pārdevēja valdījumā, pamatojoties uz Pamatojošo dokumentu 2;

*Pamatojošs dokuments 1 -* 2014.gada 4.novembrī starp Īpašnieku 1 un Pārdēvēju noslēgtais Komercķīlas līgums Nr.03356/2, 2016.gada 23.decembra Papildnolīgums pie Komercķīlas līguma Nr.03356/2 un 2019.gada 11.aprīļa Papildnolīgums pie Komercķīlas līgums Nr.03356/2, 2019.gada 12.jūlija Papildnolīgums pie Komercķīlas līgums Nr.03356/2, saskaņā ar kuru Īpašnieks 1 Pārdevēja prasījumu, kas izriet no Aizdevuma līguma, pilnīgai nodrošināšanai ir ieķīlājis par labu Pārdevējam SIA “Nukleāras medicīnas centrs”, reģistrācijas Nr.50103459451, 182966,00 kapitāla daļas, kas veido 70,37154% no kapitāla;

*Pamatojošs dokuments 2 -* 2019.gada 17.janvārī starp Īpašnieku 2 un Pārdēvēju noslēgtais Komercķīlas līgums Nr.03356/4, 2019.gada 10.aprīļa Papildnolīgums pie Komercķīlas līguma Nr.03356/4 un 2019.gada 12.jūlija Papildnolīgums pie Komercķīlas līguma Nr.03356/4, saskaņā ar kuru Īpašnieks 2 Pārdevēja prasījumu, kas izriet no Aizdevuma līguma, pilnīgai nodrošināšanai ir ieķīlājis par labu Pārdevējam SIA “Nukleāras medicīnas centrs”, reģistrācijas Nr.50103459451, 21952,00 kapitāla daļas, kas veido 8,44308% no kapitāla;

*Aizdevuma līgums -* 2012.gada 20.aprīlī starp SIA “Nukleāras medicīnas centrs”, reģistrācijas Nr.50103459451 un Pārdevēju noslēgtais Aizdevuma līgums Nr.03356;

*Lēmums 1 -* 2020.gada 17.februāra Latvijas Republikas Uzņēmumu reģistra Funkciju departamenta Rīgas reģiona komercķīlu un laulāto mantisko attiecību reģistrācijas nodaļas lēmums Nr.6-9/6091/11790 par komercķīlas tiesību izlietošanu komercķīlai Nr.100188206 reģistrāciju;

*Lēmums 2 -* 2020.gada 17.februāra Latvijas Republikas Uzņēmumu reģistra Funkciju departamenta Rīgas reģiona komercķīlu un laulāto mantisko attiecību reģistrācijas nodaļas lēmumu Nr.6-9/6088/11788 par komercķīlas tiesību izlietošanu komercķīlai Nr.100186157 reģistrāciju;

*Mantas realizācijas tiesības –* Pārdēvēja tiesības atsavināt Mantu par labu Pircējam, bez tiesas starpniecības un izsoles, par brīvu cenu, pamatojoties uz Pamatojoša dokumenta 1 un Pamatojoša dokumenta 2 3.1. punktu, un Lēmumu 1, un Lēmumu 2, jo SIA “Nukleāras medicīnas centrs” nav laikus izpildījusi no Aizdevuma līguma izrietošas saistības un tās paliek neizpildītas šī Līguma noslēgšanas dienā;

*Līgums –* šis Līgums kopā ar visiem tam pievienotajiem pielikumiem (ja tādi ir);

*Pirkuma cena –* naudas summa, kas ir maksājama par Mantu saskaņā ar Līgumu apmērā, kāds noteikts Līguma 2 punktā.

Ņemot vērā, ka:

*- Mantas pārdošana, izmantojot cenu aptauju (turpmāk – Cenu aptauja), kurā Pircējs piedāvāja augstāko cenu, šādi paužot vēlmi iegādāties no Pārdevēja Mantu saskaņā ar Cenu aptaujas un šī pirkuma līguma noteikumiem;*

*- 2021.gada \_\_\_.oktobri Pārdevējam izmantojot komercķīlas tiesības pārdodot Īpašniekam 1 un Īpašniekam 2 piederošo Mantu, izmantojot cenu aptauju (turpmāk - Cenu aptaujas noteikumi) ir saistoši Pircējam arī pēc šī pirkuma līguma noslēgšanas;*

*- 2021.gada [datums].[mēnesis] Pircējs ir iemaksājis Pārdevējam drošības naudu [summa] (turpmāk - Drošības nauda), kas atbilstoši Cenu aptaujas noteikumiem ir ieskaitāma piedāvātās cenas summā jeb mantas pirkuma cenā, ja tiek izpildīti Cenu aptaujas un šī pirkuma līguma noteikumi,*

Puses vienojas:

1. Pārdevējs, izlietojot komercķīlas ņēmēja tiesības, pārdod, bet Pircējs pērk *Īpašniekam 1 un Īpašniekam 2 piederošo Mantu*, kas ir 78,81462 % SIA “Nukleāras medicīnas centrs” (turpmāk - Sabiedrība), apmaksāts un balstiesīgs pamatkapitāls.
2. Atbilstoši Pircēja izteiktajam cenu piedāvājumam par Mantu, un tā pieņemšanai no Pārdevēja puses, Mantas Pirkuma cena tiek noteikta [summa] EUR [summa vārdiem]. Pirkuma cena ir galīga un visaptveroša maksa par Mantu, kura Pircējam ir jāsamaksā Pārdevējam par Mantas iegūšanu.
3. Puses apliecina, ka tās apzinās Mantas vērtību un atsakās celt viena pret otru prasības par zaudējumiem, prasības par noteiktās Mantas Pirkuma cenas izmaiņām un/vai šī Līguma atcelšanu nesamērīgu zaudējumu dēļ.
4. Cenu aptaujas ietvaros Pircēja samaksātā Drošības nauda ir ieskaitāma Pirkuma cenā.
5. Atlikušo Pirkuma cenas daļu, kas ir starpība starp šī Līguma 2.punktā norādīto Pirkuma cenu un Drošības naudu, bet konkrēti, [summa] EUR [summa vārdiem], Pircējs ir samaksājis Pārdevējam pirms šī Līguma parakstīšanas dienas, naudu pārskaitot uz Pārdevēja bankas kontu: LV85PRTT0260000003400, AS „PrivatBank”.
6. Pārdevējs apliecina, ka visa Manta (kapitāldaļas) ir pilnībā apmaksātas un nepastāv Pārdevējam zināmi strīdi par Mantas piederību. Neviena no Mantas (kapitāldaļām) nav nekādā veidā atsavināta vai atdāvināta, nav apgrūtināta ar lietu tiesībām, izņemot to, ka uz Manta tiks (uz Līguma parakstīšanas brīdi) vai ir reģistrēta komercķīla par labu Pārdevējam, lai nodrošinātu Sabiedrības saistības pret Pārdevēju.
7. Pircējs apliecina, ka līdz šī Līguma noslēgšanai viņš ir iepazinies ar Sabiedrības darbību, finansiālo stāvokli, tiesībām, pienākumiem un saistībām, un visu citu, ko Pircējs uzskatīja par svarīgu un nepieciešamu, lai pieņemtu lēmumu par Mantas iegādi saskaņā ar Cenu aptaujas noteikumiem un šo Līgumu, tai skaitā ir izvērtējis Mantas vērtības atbilstību Pirkuma cenai un Sabiedrības darbības rezultātiem.
8. Vienlaikus ar šī Līguma parakstīšanu Puses paraksta Latvijas Republikas Uzņēmumu reģistrā (turpmāk – LR Uzņēmumu reģistrs) iesniedzamo Sabiedrības dalībnieku reģistra nodalījumu, kas apliecina Mantas (kapitāldaļu) īpašuma tiesību pārejas faktu no Īpašnieka 1 un Īpašnieka 2 Pircējam.
9. Pircēja īpašuma tiesību uz Mantu publiskā ticamība tiek iegūta ar brīdi, kad Pušu savstarpēji parakstītais Sabiedrības dalībnieku reģistra nodalījums ar lēmumu ir pievienots LR Uzņēmumu reģistrā esošās Sabiedrības lietas materiāliem un LR Uzņēmumu reģistrā parādās ieraksts, ka Pircējs ir Sabiedrības dalībnieks, kuram pieder Manta.
10. Puses apņemas savstarpēji sadarboties un nevilcinoties veikt visas no tiem atkarīgās darbības, lai Sabiedrības dalībnieku reģistra nodalījums, kurš apliecinās Mantas nodošanas un īpašuma tiesību pārejas faktu no Īpašnieka 1 un Īpašnieka 2 Pircējam, LR Uzņēmumu reģistrā tiktu iesniegts pēc iespējas īsākā laikā pēc tā parakstīšanas.
11. Pārdevējs nenes nekādu atbildību par Sabiedrības izpildinstitūcijas rīcību (darbību un/vai bezdarbību), un Pircējs apņemas necelt pret Pārdevēju jebkādas pretenzijas vai prasījumus saistībā ar to.
12. Visus izdevumus, kas saistīti ar šī Līguma noslēgšanu un šajā Līgumā noteikto izmaiņu Mantas īpašnieku sastāvā reģistrāciju LR Uzņēmumu reģistrā, t.sk. likumā noteikto dokumentu vai parakstu notariālo apliecināšanu, sedz Pircējs.
13. Visa veida paziņojumi, uzaicinājumi nosūtāmi Pusēm uz to Līgumā norādīto juridisko adresi/dzīvesvietas adresi vai dokumenta, kurš parakstīts ar drošu elektronisko parakstu un satur laika zīmogu, veidā uz šādam Pušu e-pasta adresēm:
    1. Pārdevējam - [izsoles@pnbbanka.eu](mailto:izsoles@pnbbanka.eu);
    2. Pircējam - [e-pasta adrese].
14. Šis Līgums stājas spēkā, kad abas Puses to parakstījušas.
15. Šis Līgums ir saistošs Pušu tiesību un saistību pārņēmējiem. Visiem šī Līguma grozījumiem un papildinājumiem ir jābūt noformētiem rakstiskā veidā un Pušu parakstītiem.
16. Visas domstarpības un strīdus, kas rodas sakarā ar šo Līgumu, Puses risina pārrunu ceļā, taču, ja nav iespējams panākt vienošanos, tad strīds tiek izšķirts Latvijas Republikas normatīvajos aktos noteiktajā kārtībā.
17. Šis Līgums ir sastādīts 3 (trijos) eksemplāros latviešu valodā, no kuriem viens eksemplārs atrodas pie Pārdevēja, viens eksemplārs pie Pircēja, bet viens eksemplārs tiek nodots Sabiedrībai.

|  |  |
| --- | --- |
| *Pārdevējs:*  Maksātnespējīgās AS “PNB Banka”  maksātnespējas administrators  Vigo Krastiņš | *Pircējs:*  Vārds Uzvārds/Nosaukums,  valdes loceklis/pilnvarotā persona  Vārds Uzvārds |